Public procurement notice: Prior Information Notice Without Call For Competition
Published: 2022-12-05
Buyer: Energiavirasto
Country: FI
Contract type: Services
CPV classification: 71314000: Energy and related services

Technical requirements: Valmisteilla olevan hankinnan kohteena on alueellinen energianeuvonta (II) jäljempänä mainituilla alueilla.
Alueellinen energianeuvonta on kuluttajille, kunnille ja pk-yrityksille suunnattua maksutonta energianeuvontaa, missä edistetään energiatehokkuutta ja uusiutuvaa energiaa. Alueellinen energianeuvonta on osa energiatehokkuus- ja rakennusten energiatehokkuusdirektiivien toimeenpanoa. Energiavirasto on rahoittanut alueellista energianeuvontaa 1.5.2019 lähtien kaikissa Manner-Suomen maakunnissa. Nykyiset sopimukset ovat voimassa 1.5.2025 asti.
Tutkimusten mukaan lämmityskaudella energianeuvonnan avulla kotitaloudet voivat säästää energiaa jopa 10 %. Viimeisimmän vaikuttavuusarvioinnin tulokset osoittivat, että energianeuvontaa saaneet kotitaloudet ja taloyhtiöt tekivät alkuvuoden 2022 aikana erilaisia energiatehokkuustoimenpiteitä, joilla säästetään yli 300 sähkölämmitteisen omakotitalon vuosikulutuksen verran energiaa.
Viimeisten kolmen vuoden aikana energianeuvonnassa on neuvottu yli 5 000 kuluttajaa henkilökohtaisesti puhelin-, sähköposti- tai tilaisuuksissa. Energianeuvonta on lisäksi ollut mukana vajaassa 450 kuluttajille järjestetyssä tilaisuudessa, joihin on osallistunut yhteensä n. 45 000 kuluttajaa. Energianeuvonnan kampanjat ovat saavuttaneet yhteensä satoja tuhansia suomalaisia.
Alueellisen energianeuvonnan parissa maakunnissa on työskennellyt vuositasolla yli 40 henkilöä, energianeuvojien lisäksi viestintäasiantuntijoita.  Alueellisen energianeuvonnan viestintä on maakunnissa monipuolista sisältäen mm. uutiskirjeitä, tiedotteita, mediayhteistyötä, kirjastonäyttelyitä, podcasteja, videoita ja sosiaalisen median hyödyntämistä.
Julkisen talouden suunnitelmassa vuosille 2023-2026 on nostettu esille, että maakunnalliseen energianeuvontaan kohdistetaan lisäresursseja. Tästä johtuen Energiavirasto on valmistelemassa uutta hankintaa liittyen alueelliseen energianeuvontaan. Uuden hankinnan tarjouskilpailu on tarkoitus ajoittua tammi-maaliskuulle 2023.
Valmisteilla olevan hankinnan alustava sopimuskausi olisi toukokuu 2023 – huhtikuu 2026. Lisäksi sopimus sisältäisi kaksi optiovuotta toukokuu 2026 - huhtikuu 2028. Hankinnan arvo yhteensä olisi 3,7 M€ sisältäen optiovuosien budjetin 1,8 M€.
Alustavan suunnitelman mukaan tarjouskilpailussa hankinta jaettaisiin 18 osa-alueeseen em. mukaisesti ja tarjoaja voidaan valita sopimustoimittajaksi enintään kolmelle osa-alueelle (1-3 osa-alueelle).
Alueellisessa energianeuvonnassa toteutetaan kolmea tehtävää (alustava hankkeen resurssien jakautuminen):
Pyydämme hankinnasta kiinnostuneita toimittajia ilmoittautumaan markkinavuoropuheluun ma 12.12.2022 mennessä.
Markkinavuoropuhelua on tarkoituksena käydä siten, että toimittajille lähetetään sähköpostitse hankinnan luonnoksia kommentoitavaksi ja kysymyksiä vastattavaksi arviolta 12.12.2022, kommentteja pyydetään 23.12.2022 mennessä. Markkinavuoropuhelun aikana saatuja tietoja voidaan hyödyntää hankinnan suunnitteluun. Käsittelemme toimittajien antamat tiedot ja kommentit luottamuksellisesti.
Tämä ilmoitus ei ole tarjouspyyntö, eikä sen julkaisemisella aloiteta tarjouskilpailua, vaan kyseessä on hankinnan valmisteluun ja markkinavuoropuheluun liittyvä ennakkotietoilmoitus. Tämä ilmoitus ei velvoita hankintayksikköä toteuttamaan varsinaista hankintaa. Tämän ilmoituksen perusteella annetut tiedot tai markkinavuoropuhelun puitteissa annetut tiedot eivät sido vastaajaa tai hankintayksikköä millään tavalla suhteessa mahdolliseen myöhemmin toteutettavaan hankintaan. Ilmoituksessa esitetyt kuvaukset ja hankintailmoituksen arvioitu julkaisupäivämäärä ovat alustavia ennakkotietoja. Myös markkinavuoropuhelun aikana esitetyt kuvaukset ovat alustavia ennakkotietoja.